Përshendetje znj. …,

Më poshtë po ju dërgojmë përgjigjen për kërkesën e dërguar në email e fundit, të dt 12 Korrik 2023.

Pika 1- Te vendi i identifikuar per digen e Skavices duket se po kryhen punime. Ne lidhje me kete, na informoni nese keto punime jane ne funksion te projektit te hidrocentralit te Skavices, Nese po, na informoni per cfare qellimi po kryhen keto punime , kush po i kryen dhe mbi cilen leje ndertimi?

*Pyetjes së dërguar, i jemi përgjigjur edhe në kërkesat e mëparshme të dërguara.*

*Faza e parë e projektit Skavica ka për objekt veprimtari që lidhen me studimet, Gjeologjike, Gjeoteknike, Hidrologjike, Topografike të vendit ku është vlerësuar ndërtimi i digës së Skavicës dhe zonës së ndikuar nga liqeni.*

*Punimet e realizuar në vendin e studimit lidhen me krijimin e aksesit për mjetet të cilat kanë realizuar sondazhet gjeologjike të zonës së interesit.*

*Punimet janë realizuar në periudhën e zhvillimit të sondazheve. Aktualisht nuk ka punime në zhvillim.*
Pika 2- ne kuader te oponences ndaj projektit te hidrocentralit te Skavices, dëshiroj te kem marreveshje / kontrate. Meqenese marreveshjen e keni sjelle te skanuar, atëherë mbetet pa u sjelle kontrata.

*Shoqëria KESh sh.a. ka lidhur një marrëveshje (kontrate) me Universitetin Politeknik të Tiranës, e cila për objekt ndër të tjera ka edhe veprimtarinë e nevojshme për tu kryer sipas kërkesave të Ligjit 38/2021, për fazën e parë të studimit.*

*Për çdo veprimtari që do të kryhet shoqëria do të lidhë marrëveshje të veçanta (kontrata).*

*Aktualisht për realizimin e oponencave, pritet nga ana e UPT vlerësimi i kostove të veprimtarisë që do të kryhet dhe më tej do të vijohet me nënshkrimin e marrëveshje (kontratave) për çdo oponencë. Objekt marrëveshjeve të posaçme është oponenca sipas përcaktimeve të ligjit 38/2021 (Vlerësim teknik i studimeve dhe projekteve).*
Pika 3-Nje kopje te dokumentacionit përgatitur nga KESH derguar prane qeverise per nevojen e ndertimit te hidrocentralit te Skavices - projekti aktual - qe me pas solli angazhimin e qeverise per konceptimit dhe zbatimin e ketij projekti.

*Projekti Skavica nuk ka një projekt të përfunduar apo te gatshëm. Për këtë arsye Ligji 38/2021, parashikoi zhvillimin e projektit të ndarë në dy faza, në fazën e parë të studimit dhe në fazën e dytë qe ka të bëje me implementimin, bazuar në rezultatet e studimit të realizuar.*

Shpresoj që kërkesa juaj të marrë përgjigje shteruese këtë herë. Mbetemi në kontakt për cdo informacion të mëtejshëm në lidhje me projektin.

Ju faleminderit,

Me respekt